Petolliset

Petolliset on alankomaalaisen psykologisen tositelevisiokilpailun "De Verradersin" suomalainen versio, jossa joukko suomalaisia kilpailee joukkueittain erilaisissa haasteissa, joissa voi kerryttää ryhmän kokonaisrahapottia. Ryhmässä on kuitenkin joukko Petollisia, jotka koettavat saada tämän voittopotin kokonaan itselleen ”murhaamalla” eli pudottamalla tavalliset kilpailijat pois.
Ohjelman esitys alkoi syyskuussa 2023 Nelonen-kanavalla ja Ruutu-suoratoistopalvelussa. Ohjelmaa juontaa Christoffer Strandberg.
Formaattia on myyty jo 14 eri maahan, kuten Yhdysvaltoihin, Ranskaan, Isoon-Britanniaan sekä naapurimaa Ruotsiin, ja se on saanut monia palkintoehdokkuuksia esimerkiksi Britanniassa.
Ohjelman kulku.
Ohjelman idea on hyvin samantapainen kuin Mafiosossa, silmäniskumurhaajassa tai muissa tunnetuissa ajanviettopeleissä.
18 julkisuudesta tuttua kilpailijaa pelaa Christoffer Strandbergin johdolla Vanajanlinnassa mahdollisesta 30 000 euron jaetusta palkinnosta. Joukossa on kuitenkin vähemmistö Petollisia, jotka tietävät toistensa identiteetit ja joiden tehtävä on pudottaa uskolliset kilpailijat pois päivä päivältä ja olla viimeiset jäljellä olevat. Uskollisten tehtävä on päästä Petollisten jäljille ja eliminoida nämä, ennen kuin he itse putoavat kaikki.
Joka jaksossa kilpailijat suorittavat haastavia tehtäviä, joissa kerätään rahaa hopeaharkkojen muodossa yhteiseen pottiin. Kilpailut voivat olla eri joukkueiden välisiä kamppailuja, joissa oman osuutensa tekevä joukkue kerryttää lisää hopeaharkkoja, tai yksilökisoja, joissa jokainen on merkittävässä roolissa tehtävän onnistumisessa.
Pyöreä pöytä.
Päivän kilpailun jälkeen kokoonnutaan yhteen Pyöreän pöydän ympärille ja keskustellaan siitä, kuka on joukon sabotoija, eli kuka yrittää murhata tavallisia kilpailijoita. Draamaa ja tunteita pyöreän pöydän ympärillä ei puutu, sillä kanssakilpailijoita saatetaan puukottaa selkään ja liittoumat rakoilla, kun paljastuukin, että oma luottokaveri voi olla sittenkin Petollinen.
Lyhyiden puolustuspuheiden jälkeen äänestetään yhdessä siitä, kuka karkotetaan kilpailusta. Äänestyksen jälkeen karkotettu kilpailija paljastaa, oliko Uskollisten vai Petollisten leirissä. Mikäli uskolliset onnistuvat pudottamaan yhden Petollisista, saattavat Petolliset neuvotella jonkun uskollisen kanssa siitä, liittyisikö tämä heihin ja alkaisi itse sabotoida kilpailua.
Petollisten kammio.
Joka yö Petolliset kokoontuvat yhteen kammioonsa, ja päättävät yhdessä, kuka uskollisista kilpailijoista ”murhataan” keskellä yötä. Enemmistön päätöksellä yksi uskollisista joutuu jättämään pelin eli tulee ”murhatuksi”. Muut uskolliset itse saavat tietää, kuka putosi pelistä, vasta seuraavan aamun koittaessa.
Voittaminen.
Mikäli uskolliset kilpailijat epäilevät toista uskollista kilpailijaa, kyseinen henkilö putoaa pelistä pois. Uskollisten tehtävä on pelata Petolliset pois voittaakseen. Mikäli viimeiset jäljellä olevat kilpailijat ovat Uskollisia, voittopotti menee jäljellä olevien uskollisten jakoon; mikäli viimeiset kilpailijat ovat sen sijaan Petollisia, he äänestävät joko koko potin itselleen tai jaettavaksi. Jos kaikki äänestävät potin itselleen, kukaan ei saa mitään.
Ensimmäinen tuotantokausi.
Kilpailijat.
"Petollisten" ensimmäiselle tuotantokaudelle osallistui 18 tunnettua suomalaista julkisuuden henkilöä.
Kilpailun voittivat Petolliset Sita Salminen ja Heikki Sorsa, jotka jakoivat 16 000 euron voittopotin. Viimeisenä Uskollisena selviytyi Jade Nyström.
Toinen tuotantokausi.
Kilpailijat.
"Petollisten" toiselle tuotantokaudelle osallistui 18 tunnettua suomalaista julkisuuden henkilöä.
Kolmas tuotantokausi.
Kilpailijat.
"Petollisten" kolmannelle tuotantokaudelle osallistui 18 tunnettua suomalaista julkisuuden henkilöä.
Kilpailun voittivat Petolliset Janne Grönroos, Marjo Toskala, ja Tiina Forsby, jotka jakoivat 22 000 euron voittopotin. Viimeisenä Uskollisena karkoitettiin Aleksanteri Hakaniemi.
Neljäs tuotantokausi.
Kilpailijat.
"Petollisten" neljännelle tuotantokaudelle osallistui 20 tunnettua suomalaista julkisuuden henkilöä.